turjo4nis/wikipedia-bn-dump-20250701 huggingface dataset:
লাইফ অর সামথিং লাইক ইট

লাইফ অর সামথিং লাইক ইট () হচ্ছে ২০০২ সালে মুক্তিপ্রাপ্ত একটি মার্কিন রোমান্টিক চলচ্চিত্র। এটি পরিচালনা করেছেন স্টিফেন হেরেক। এই চলচ্চিত্রে দেখানো হয়েছে টেলিভিশন প্রতিবেদক লেনি কার্নিগানের (অ্যাঞ্জেলিনা জোলি) জীবনের অর্থ খোঁজার প্রয়াসকে। ছবিটি সঙ্গীত পরিচালনা করেছেন ডেভিড নিউম্যান।

কাহিনীসংক্ষেপ 
লেনি কার্নিগান (অ্যাঞ্জেলিনা জোলি) নামক সিয়াটল টেলিভিশন স্টেশনের একজন প্রতিবেদক জ্যাক (টনি শ্যালহব) নামক একজন স্বঘোষিত নবীর সাক্ষাৎকার নেন, এটা পরীক্ষা করে দেখতে যে, তিনি সত্যিই আগাম ফুটবল স্কোর বলতে পারেন। যদিও জ্যাক ফুটবল স্কোর বলতে পারে না, কিন্তু সে বলে যে লেনি আগামী সাত দিনের মধ্যে মারা যাবে। কিন্তু তাঁর সামনের দুটো ভবিষ্যৎ বাণী মিলে যাওয়া লেনি আতঙ্কিত হয়ে পড়ে এবং সে জ্যাককে জোর করে যেনো সে তাঁর জীবন ফিরিয়ে দেয়।

কুশীলব
 অ্যাঞ্জেলিনা জোলি - লেনি ক্যারিগান
 এডওয়ার্ড বার্নস - পিট স্ক্যানলন
 টনি শ্যালহউব - প্রফেট জ্যাক
 ক্রিস্টিয়ান কেইন - ক্যাল কুপার
 স্টকার্ড শ্যানিং - ডেবোরাহ কনরস
 জেমস গ্যামন - প্যাট কেরিগান
 মেলিসা এরিকো - আন্দ্রেয়া
 লিসা থর্নহিল - গোয়েন
 গ্রেগরি ইটজিন - ডেনিস
 ভিনা সুদ - ডক্টর
 জেসি জেমস রাদারফোর্ড - টমি

বহিঃসংযোগ 

 
 
 

২০০২-এর চলচ্চিত্র
২০০০-এর দশকের প্রণয়ধর্মী হাস্যরসাত্মক চলচ্চিত্র
২০০০-এর দশকের প্রণয়ধর্মী নাট্য চলচ্চিত্র
২০০০-এর দশকের হাস্যরসাত্মক নাট্য চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন হাস্যরসাত্মক নাট্য চলচ্চিত্র
টোয়েন্টিয়েথ সেঞ্চুরি ফক্সের চলচ্চিত্র
রিজেন্সি এন্টারপ্রাইজের চলচ্চিত্র
সাংবাদিক সম্পর্কে চলচ্চিত্র
ভ্যানকুভারে ধারণকৃত চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন প্রণয়ধর্মী হাস্যরসাত্মক নাট্য চলচ্চিত্র
ডেভিস এন্টারটেইনমেন্টের চলচ্চিত্র
রিজেন্সির চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
অক্ষ

অক্ষ হলো গোলাকার কোনো বস্তুর কেন্দ্রভেদী সরলরেখা। যেমন পৃথিবী বা লাটিম যখন ঘুরে তখন তাদের কেন্দ্রভেদী যে রেখাকে কেন্দ্র করে ক্রিয়াটি (ঘূর্নণ) সম্পন্ন করে সে রেখাটিই অক্ষ।

গতিবিদ্যা

কৌণিক সরণ 

গণিত ও পদার্থ বিজ্ঞানে, ডিগ্রী বা পূর্ণ ঘুর্ণনকে সাধারণ একক হিসেবে ব্যবহার করার চেয়ে রেডিয়ানকে সাধারণ একক হিসেবে গণ্য করা হয়। এককসমূহকে নিম্নোক্তভাবে রূপান্তর করা হয়:
1 rev = 360° = 2π rad, ও
1 rad = 180° / π ≈ 57.3°

কৌণিক সরণ হল কৌণিক অবস্থানের পরিবর্তন।

কৌণিক বেগ 

ক্ষণিক কৌণিক বেগকে নিম্নোক্তভাবে প্রকাশ করা হয়:

কৌণিক ত্বরণ 

ক্ষণিক ত্বরণ α(t) কে নিম্নোক্তভাবে প্রকাশ করা হয়:

আরো দেখুন 
 অক্ষীয় অয়নচলন

ভূগোল
অসম্পূর্ণ
ঘূর্ণন
অর্জুন (দ্ব্যর্থতা নিরসন)

অর্জুন নিম্নবর্ণিত নিবন্ধসমূহকে নির্দেশ করে:
 অর্জুন পুরস্কার - ভারত সরকার কর্তৃক প্রদত্ত জাতীয় স্তরে খেলাধুলায় উৎকর্ষের একটি স্বীকৃতি।
 অর্জুন - মহাভারতে বর্ণিত পঞ্চপাণ্ডবের তৃতীয় পান্ডব।
 অর্জুন (উদ্ভিদ) (বৈজ্ঞানিক নাম: Terminalia arjuna) হচ্ছে টারমিনালিয়া গণের একটি সপুষ্পক উদ্ভিদ।

হিন্দুদের প্রদত্ত নাম
ভারতীয় পুরুষবাচক প্রদত্ত নাম
পুরুষবাচক প্রদত্ত নাম
গন ইন সিক্সটি সেকেন্ডস (২০০০-এর চলচ্চিত্র)

গন ইন সিক্সটি সেকেন্ডস () হচ্ছে ২০০০ সালে মুক্তি প্রাপ্ত একটি কানাডীয় অ্যাকশন চলচ্চিত্র। এতে শ্রেষ্ঠাংশে অভিনয় করেছেন নিকোলাস কেইজ, জিওভান্নি রিবিসি, ক্রিস্টোফার একস্লেসটন, রবার্ট ডুভাল, উইল প্যাটন, এবং অ্যাঞ্জেলিনা জোলি। এটির পরিচালনায় ছিলেন ডোমিনিক সেনা, চিত্রনাট্য লিখেছেন স্কট রোজেনবার্গ। চলচ্চিত্রটি প্রযোজনা করেছেন প্রতিথজশা প্রযোজক জেরি ব্রুখাইমার, যার আরো পরিচালিত ছবির মধ্যে আছে দ্য রক, আরমাগেডন, কিং আর্থার, ১৯৭৪-এর একই নামের পুর্ননির্মিত চলচ্চিত্র গন ইন সিক্সটি সেকেন্ডস (১৯৭৪)।

চলচ্চিত্রটির চিত্র ধারণের কাজ হয় কানাডার হ্যামিল্টন, ওন্টারিওতে, এবং যুক্তরাষ্ট্রের ক্যালিফোর্নিয়ার লস অ্যাঞ্জেলসের লং বিচে।

তথ্যসূত্র

বহিঃসংযোগ 
 
 
 
 
 

২০০০-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
টাচস্টোন পিকচার্সের চলচ্চিত্র
ডোমিনিক সেনা পরিচালিত চলচ্চিত্র
লস অ্যাঞ্জেলেসের পটভূমিতে চলচ্চিত্র
চলচ্চিত্রের পুনর্নির্মাণ
মার্কিন মারপিটধর্মী রোমাঞ্চকর চলচ্চিত্র
মার্কিন চলচ্চিত্রের পুনর্নির্মাণ
মার্কিন ডাকাতি চলচ্চিত্র
লস অ্যাঞ্জেলেসে ধারণকৃত চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
ইংরেজি ভাষার মারপিটধর্মী রোমাঞ্চকর চলচ্চিত্র
প্লেইং বাই হার্ট

প্লেইং বাই হার্ট () হচ্ছে ১৯৯৮ সালে নির্মিত একটি হাস্যরসাত্মক নাট্য চলচ্চিত্র। এটি পরিচালনা করেন উইলার্ড ক্যারল। ছবিটিতে বিভিন্ন চরিত্রের কাহিনী বিধৃত হয়েছে, যদিও তাঁদের মধ্যে কোনো যোগাযোগ থাকে না। ছবিটি ৪৯তম বার্লিন আন্তর্জাতিক চলচ্চিত্র উৎসবে প্রতিযোগিতা বিভাগে প্রদর্শিত হয়।

কাহিনীসংক্ষেপ 
এই চলচ্চিত্রে বিভিন্ন রকম জুটির জীবন ফুটে উঠেছে। এর মধ্যে আছে বয়স্ক দম্পতির (শন কনারি ও জেনা রোল্যান্ডস) নিজেদের পরস্পরের কাছে পুনর্প্রতিজ্ঞা; সমাজবিরোধী নারী (জিলিয়ান অ্যান্ডারসন) ও অদ্ভুত ব্যক্তির (জন স্টুয়ার্ট) মধ্যে গড়ে ওঠা প্রেম; এইডস-এ আক্রান্ত হয়ে মৃত্যুপথযাত্রী এক ছেলে (জায় মোর) ও তাঁর মা (এলেন বার্সটিন), যে কি না তাঁর ছেলেকে বাঁচাতে উন্মুখ; দুইজন ক্লাবার (রায়ান ফিলিপ ও অ্যাঞ্জেলিনা জোলি), একটি নাইট ক্লাবে যাদের পরস্পরের সাথে দেখা হয়; প্রেমরত জুটি (অ্যান্থনি এডওয়ার্ডস ও (ম্যাডেলিন স্টো]]; এবং একজন নিঃসঙ্গ ব্যক্তি (ডেনিস কুয়েইড) যে কিনা তাঁর জীবনের কষ্টের কথা শোনায় বারে দেখা হওয়া এক নারীকে (প্যাট্রিসিয়া ক্লার্কসন), কিন্তু তাঁর কাহিনী শুনে তাঁর মনে হয় আরেকজন রহস্যময় নারীর সাথে সম্ভবত এ ঘটনার কোনো সংযোগ আছে। এভাবেই গল্প আগাতে থাকে, এবং আস্তে আস্তে চরিত্রগুলোর পরস্পরের সাথে সম্পর্ক তৈরি হয়।

কুশীলব
 জিলিয়ান অ্যান্ডারসন - মেরেডিথ
 এলেন বার্সটিন - মিলড্রেড
 শন কনারি - পল
 অ্যান্থনি অ্যাডওয়ার্ডস - রজার
 অ্যাঞ্জেলিনা জোলি - জোন
 জে মোর - মার্ক
 রায়ান ফিলিপ - কিনান
 ডেনিস কুয়েইড - হিউ
 জেনা রোল্যান্ডস - হান্নাহ
 জন স্টুয়ার্ট - ট্রেন্ট
 ম্যাডেলিন স্টো - গ্রেসি
 মাইকেল এমারসন

তথ্যসূত্র

বহিঃসংযোগ 
 
 
 
 

১৯৯৮-এর চলচ্চিত্র
মিরাম্যাক্সের চলচ্চিত্র
মার্কিন চলচ্চিত্র
১৯৯০-এর দশকের হাস্যরসাত্মক নাট্য চলচ্চিত্র
মার্কিন হাস্যরসাত্মক নাট্য চলচ্চিত্র
ইংরেজি ভাষার চলচ্চিত্র
১৯৯০-এর দশকের ইংরেজি ভাষার চলচ্চিত্র
লস অ্যাঞ্জেলেসের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
১৯৯০-এর দশকের মার্কিন চলচ্চিত্র
প্লেইং গড (চলচ্চিত্র)

প্লেইং গড () ১৯৯৭ সালে মুক্তিপ্রাপ্ত, অ্যান্ডি উইলসন পরিচালিত একটি অপরাধ থ্রিলার চলচ্চিত্র। এটিতে শ্রেষ্ঠাংশে অভিনয় করেছেন ডেভিড ডুকোভ্‌নি, টিমোথি হাটন, এবং অ্যাঞ্জেলিনা জোলি। ''দি এক্স-ফাইল্‌স টিভি ধারাবাহিকে অনবদ্য ও ব্যবসাসফল অভিনয়ের পর এটাই ঠিলো ডেভিড ডুকোভ্‌নির কোনো চলচ্চিত্রে শ্রেষ্ঠাংশে অভিনয়।

কাহিনীসংক্ষেপ 
ডেভিড ডুকোভ্‌নি এই ছবিতে ইউজিন স্ট্যান্ডস নামের একজন শল্যচিকিৎসক হিসেবে অভিনয় করেছেন। অ্যাম্ফিটামিন ও ওপিয়েট গোত্রীয় মাদকদ্রব্যের অপব্যবহারের কারণে তার ডাক্তারি লাইসেন্স বাতিল হয়ে যায়। হাটনের চরিত্রটি ছিলো রেইমন্ড ব্লসম নামের একজন অপরাধ নেতার। হাটনের সাথে ডুকোভ্‌নির পরিচয় হয় একটি বারে, সেখানে হঠাৎ ফুসফুস অকার্যকর হয়ে পড়া একজন রোগীকে বাঁচাতে ডুকোভ্‌নি, হাটনকে সাহায্য করেন। পরবর্তীতে ব্লসম ডুকোভ্‌নিকে তার ব্যক্তিগত চিকিৎসক হিসেবে নিয়োগ দেয়, যখন কোনো কারণে হাটনের হাসপাতালে যাওয়া সম্ভব হতো না, ডুকোভনি তখন তাকে সাহায্য করতো। এছাড়া হাটনের প্রেমিকা ক্লেয়ারের (অ্যাঞ্জেলিনা জোলি) সাথে ডুকোভ্‌নির একটি সম্পর্ক গড়ে উঠতে থাকে, যা চলচ্চিত্রের শেষে এসে পূর্ণতা পায়। আনুগত্য নিয়ে ক্লেয়ারের, ব্লসমের সাথে সংঘর্ষ তৈরি হয়।

নির্মাণ 
চলচ্চিত্রটির কাজ ১৯৯৫ সালের মধ্যে শেষ হয় কিন্তু প্রাথমিকভাবে না-বাচক সাড়া পাওয়ায় এটি ১৯৯৭-এর আগে মুক্তি পায়নি। ট্রেইলারে ডুকোভ্‌নি ও জোলির মধ্যে বেশ খানিকটা সময় জুড়ে যৌনদৃশ্যের অবতারণা করা হয়। পরে জোলি জানান, তারা চলচ্চিত্রটির জন্য মোট দুইটি যৌনদৃশ্যে অভিনয় করেছিলেন, কিন্তু চূড়ান্ত সংস্করণের সময় দুইটিই বাদ দিয়ে দেওয়া হয়।

তথ্যসূত্র

বহিঃসংযোগ 
 Playing God at the Internet Movie Database

১৯৯৭-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
অপরাধ থ্রিলার চলচ্চিত্র
টাচস্টোন পিকচার্সের চলচ্চিত্র
ঔষধ সম্পর্কিত চলচ্চিত্র
১৯৯০-এর দশকের মনস্তাত্ত্বিক থ্রিলার চলচ্চিত্র
মার্কিন অপরাধ থ্রিলার চলচ্চিত্র
মার্কিন অপরাধ নাট্য চলচ্চিত্র
১৯৯০-এর অপরাধ নাট্য চলচ্চিত্র
১৯৯৭-এর নাট্য চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
পুশিং টিন

পুশিং টিন () হচ্ছে ১৯৯৯ সালে নির্মিত মাইক নিউওয়েল পরিচালিত একিট কমেডি-নাট্য চলচ্চিত্র। এখানে দেখা যায় একজন এয়ার ট্রাফিক কন্ট্রোলার (জন কুস্যাক), তাঁর কলিগের (বিলি বব থর্নটন) সাথে ঝগড়ায় জড়িয়ে পড়ে। ঝগড়ার বিষয় ছিলো ‘কে একজন পুরুষের থেকেও বেশি কিছু’। মুক্তি পাবার পর চলচ্চিত্রটি মিশ্র প্রতিক্রিয়া লাভ করে। রোটেন টম্যাটোসে এর র‌্যাঙ্কিং হয় ৫০তম, যেখানে বক্স অফিসে এটা ছিলো ৪ নম্বরে। যুক্তরাষ্ট্রে চলচ্চিত্রটি আয় করে মাত্র ৮৪ লাখ ডলার, যেখানে বিশ্বব্যাপী এটির আয় ছিলো ৩ কোটি ৩০ লাখ মার্কিন ডলার।

তথ্যসূত্র

বহিঃসংযোগ 

 দাপ্তরিক ওয়েবসাইট
 

১৯৯৯-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
১৯৯০-এর দশকের হাস্যরসাত্মক নাট্য চলচ্চিত্র
রিজেন্সির চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
টরন্টোয় ধারণকৃত চলচ্চিত্র
মার্কিন হাস্যরসাত্মক নাট্য চলচ্চিত্র
চলচ্চিত্রে ব্যভিচার
বিমানবন্দরের পটভূমিতে চলচ্চিত্র
নিউ জার্সিতে ধারণকৃত চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
দ্য বোন কালেক্টর

দ্য বোন কালেক্টর () ১৯৯৯ সালে মুক্তিপ্রাপ্ত একটি মার্কিন রহস্য-থ্রিলার চলচ্চিত্র, যাতে শ্রেষ্ঠাংশে অভিনয় করেছেন অস্কারজয়ী দুজন অভিনয় শিল্পী ডেনজেল ওয়াশিংটন ও অ্যাঞ্জেলিনা জোলি।

জেফরি ডিয়াভের-এর অপরাধ উপন্যাসের ওপর ভিত্তি করে এই চলচ্চিত্রটি নির্মিত। এখানে মূল চরিত্র গোয়ন্দা লিঙ্কন রাইম। এটি ছিলো লিঙ্কন রাইম ধারাবাহিকের প্রথম বই।

মুক্তি

সমালোচক মন্তব্য 
রটেন রটেন টম্যাটোসের ৮২ জন নিরীক্ষণকারীর মতামত অনুসারে দ্য বোন কালেক্টর গড়পড়তা মানের একটা ছবি এবং এটির রেটিং ছিলো ২৮%, এবং গড় স্কোর ছিলো দশে ৪.২। তুলনামূলকভাবে মেটাক্রিটিক ছবিটিকে তাদের ৩৩ জন নিরীক্ষণকারীরর ভিত্তিতে ১০০ তে ৪৫ নম্বর দেয়।

তথ্যসূত্র

বহিঃসংযোগ 
 
 
 
 

১৯৯৯-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
ইউনিভার্সাল পিকচার্সের চলচ্চিত্র
কলাম্বিয়া পিকচার্সের চলচ্চিত্র
গোয়েন্দা চলচ্চিত্র
নিউ ইয়র্ক শহরের পটভূমিতে চলচ্চিত্র
মন্ট্রিয়লে ধারণকৃত চলচ্চিত্র
১৯৯০-এর দশকের মনস্তাত্ত্বিক থ্রিলার চলচ্চিত্র
মার্কিন মনস্তাত্ত্বিক থ্রিলার চলচ্চিত্র
মার্কিন পুলিশ গোয়েন্দা চলচ্চিত্র
মার্কিন উপন্যাস অবলম্বনে চলচ্চিত্র
কানাডার পটভূমিতে চলচ্চিত্র
কানাডায় ধারণকৃত চলচ্চিত্র
নিউ ইয়র্ক শহরে ধারণকৃত চলচ্চিত্র
কেবেকে ধারণকৃত চলচ্চিত্র
মার্কিন ধারাবাহিক খুনি চলচ্চিত্র
১৯৯৯-এর পটভূমিতে চলচ্চিত্র
১৯৯০-এর দশকের ধারাবাহিক খুনি চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
সূরা জ্বিন

সূরা আল জ্বিন‌ () মুসলমানদের ধর্মীয় গ্রন্থ কুরআনের ৭২ তম সূরা; এর আয়াত অর্থাৎ বাক্য সংখ্যা ২৮ এবং রূকু তথা অনুচ্ছেদ সংখ্যা ২। সূরা আল জ্বিন মক্কায় অবতীর্ণ হয়েছে। এই সূরায় জ্বিন সম্প্রদায়ের কথা বলা হয়েছে।

নামকরণ 
জিন অর্থ অদৃশ্য জাতি।
রাসুল এর কাছে জিনেরা এসে কুরআন শ্রবন করত। এই সুসংবাদ মমিনদের কাছে পৌছানোর জন্য যে এই সুরাতে জিনদের আলোচনা হয়েছে বিধায় সুরাটির নাম করন করা হয়েছে জিন।

নাযিল হওয়ার সময় ও স্থান 
কুরআন মক্কা

শানে নুযূল 

ইবনে আব্বাস বর্ণনা করেন, এই ঘটনায় নবী মুহাম্মাদ জিনদেরকে ইচ্ছাকৃতভাবে কোরআন শোনাননি এবং তিনি তাদের দর্শনও করেননি। এই ঘটনা তখনকার, যখন শয়তানদেরকে আকাশের খবর শোনা থেকে উল্কাপিণ্ডের মাধ্যমে প্রতিহত করা হয়েছিল। এ সময়ে জিন জাতি পরস্পরে পরামর্শ করল যে, আকাশে খবরাদি শোনার ব্যাপারে বাধাদানের এই ব্যাপারটি কোন আকস্মিক ঘটনা মনে হয় না। পৃথিবীতে অব্যশই কোন নতুন ব্যাপার সংঘটিত হয়েছে। অতঃপর তারা স্থির করল যে, পৃথিবীর পূর্ব-পশ্চিমে ও আনাচে-কানাচে জিনদের প্রতিনিধিদল প্রেরণ করতে হবে যারা খোঁজাখুঁজি করে এই নতুন ব্যাপারটি কী তা জেনে আসবে। হেজাযে প্রেরিত তাদের প্রতিনিধিদল যখন 'নাখাল' নামক স্থানে উপস্থিত হল, তখন মুহাম্মদ সাহাবীগণকে সাথে নিয়ে ফজরের নামায পড়ছিলেন। জিনদের এই প্রতিনিধিদল নামাযে কোরআন পাঠ শুনে পরস্পর শপথ করে বলতে লাগলঃ "এই কালামই আমাদের ও আকাশের খবরাদির মধ্যে অন্তরায় হয়েছে।" তারা সেখান থেকে প্রত্যাবর্তন করে স্বজাতির কাছে ঘটনা বিবৃত করল এবং বললঃ "আমরা বিস্ময়কর কোরআন শ্রবণ করেছি। আল্লাহ এসব আয়াতে সমস্ত ঘটনা সম্পর্কে রসূলকে অবহিত করেছেন।"

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ
 আল জ্বিন বাংলায় এবং ইংরেজিতে অনুবাদ
 আল জ্বিন এর তিলাওয়াত

সূরা
জ্বীন
ইসলামি পুরাণ
লাভ ইজ অল দেয়ার ইজ

লাভ ইজ অল দেয়ার ইজ () ১৯৯৬ সালে মুক্তিপ্রাপ্ত, জোসেফ বোলোঙ্গা ও রেনে টেইলর পরিচালিত একটি রোমান্টিক কমেডি চলচ্চিত্র। পরিচালকদ্বয় নিজেরাই ছিলেন এই চলচ্চিত্রের অভিনয়শিল্পী।

কাহিনীসংক্ষেপ 
লাভ ইজ অল দেয়ার ইজ হচ্ছে উইলিয়াম শেক্সপিয়রের রোমিও এন্ড জুলিয়েট গল্পের আধুনিক একটি সংস্করণস্বরূপ। এটির কাহিনী ১৯৯০-এর দশকের নিউ ইয়র্কের ব্রনক্সের। লেইনি কাজান ও জোসেফ বোলোঙ্গা দুজনেই সিলিয়ান, এবং ছোটখাটো ব্যবসা চালান। পরবর্তীতে তারা মালাসিসি (পল সোরভিনো ও বারবারা ক্যারারা) ও ফ্লোরেন্স থেকে আসা নতুন অভিবাসী, যারা ইতালীয় রেস্টুরেন্ট দিয়েছিলো, তাদের সাথে বিরোধে জড়িয়ে পড়েন।

নিউ ইয়র্কের নিউ রশেলের গ্রিন ট্রি কান্ট্রি ক্লাবে চলচ্চিত্রটির দৃশ্যধারণের কাজ হয়। এছাড়া অনেক দৃশ্য ধারণের কাজ নিউ ইয়র্কের ব্রনক্সের সিটি আইল্যান্ডেও হয়।

কুশীলব
 লেইনি কাজান
 জোসেফ বোলোঙ্গা
 বারবারা ক্যারেরা
 রনে টেলর
 উইলিয়াম হিকি

বহিঃসংযোগ 
 
 

১৯৯৬-এর চলচ্চিত্র
১৯৯০-এর দশকের প্রণয়ধর্মী হাস্যরসাত্মক চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
মার্কিন স্বাধীন চলচ্চিত্র
নাটক ভিত্তিক মার্কিন চলচ্চিত্র
নিউ ইয়র্ক শহরের পটভূমিতে চলচ্চিত্র
রোমিও অ্যান্ড জুলিয়েট অবলম্বনে চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
ফক্সফায়ার (১৯৯৬-এর চলচ্চিত্র)

ফক্সফায়ার () ১৯৯৬ সালে মুক্তিপ্রাপ্ত ঔপন্যাসিক জন জয়েস ক্যারলের উপন্যাস ফক্স ফায়ারা: কনফেশন অফ আ গার্ল গ্যাং-এর ওপর ভিত্তি করে তৈরি একটি চলচ্চিত্র। উঠতি বয়সের কয়েকজন কিশোরীকে নিয়ে এই চলচ্চিত্রটির কাহিনী আবর্তিত হয়েছে, যারা সবাই উচ্চ বিদ্যালয়ে পড়াশোনা করে এবং তঁদেরই এক শিক্ষকের সাথে সংঘর্ষ বাধে।

কুশীলব

বহিঃসংযোগ 
 

১৯৯৬-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
কিশোর চলচ্চিত্র
১৯৯০-এর দশকের নাট্য চলচ্চিত্র‎
স্বাধীন চলচ্চিত্র
মার্কিন এলজিবিটিকিউ সম্পর্কিত চলচ্চিত্র
১৯৯০-এর দশকের নারীবাদী চলচ্চিত্র
মার্কিন নারীবাদী চলচ্চিত্র
মার্কিন স্বাধীন চলচ্চিত্র
মার্কিন কিশোর নাট্য চলচ্চিত্র
১৯৯০-এর দশকের ইংরেজি ভাষার চলচ্চিত্র
মার্কিন উপন্যাস অবলম্বনে চলচ্চিত্র
১৯৯০-এর দশকের মার্কিন চলচ্চিত্র
লুকিন’ টু গেট আউট

লুকিন' টু গেট আউট (ইংরেজি: Lookin’ to Get Out) হচ্ছে হল অ্যাশবি পরিচালিত, অ্যাল শোয়ার্টজ ও জন ভইট লিখিত, এবং ১৯৮২ সালে মুক্তিপ্রাপ্ত একটি মার্কিন কমেডি বা হাস্য-রসাত্মক চলচ্চিত্র। এতে যারা যারা অভিনয় করেছেন তার মধ্যে আছেন জন ভইট, তার কন্যা অ্যাঞ্জেলিনা জোলি, অ্যান মার্গারেট, এবং বার্ট ইয়াং। এ ছবিতে অভিনয়ের সময় জোলির বয়স ছিলো সাত বছর। তার চরিত্রটি ছিরো ভইটের চরিত্রের কন্যার, এবং মূলত ছবির শেষ দিকেই তাকে বেশি দেখা যায়।

কুশীলব
 জন ভইট - আলেক্স কোভাক
 অ্যান-মার্গারেট - পেটি ওয়ার্নার
 বার্ট ইয়াং - জেরি
 বার্ট রেমসেন - স্মিটি
 অ্যাঞ্জেলিনা জোলি - টশ

নির্মাণ 
ছবিটি স্টুডিওর মাধ্যমে সম্পাদনা (রিকাট) হওয়ার আগেই পরিচালক অ্যাশবি এটি নিজের মতো করে সম্পাদনা করেন। কয়েকবছর পরে, ইউনিভার্সিটি অফ সাউদার্ন ক্যালিফোর্নিয়ায় বক্তৃতা দেবার সময়, জন ভইট আবিষ্কার করেন যে, শিক্ষার্থীদের যে ছবিটির যে প্রিন্টটি দেখানো হচ্ছে যা হল সংস্করণ নয়, বরং অ্যাশবির তৈরি আসল সংস্করণটি-ই, যা হারিয়ে গেছে বলে ধারণা করা হয়েছিলো। এটি প্রযোজক ও পরিবেশক প্রতিষ্ঠান ওয়ার্নার হোম ভিডিওর নজরে আসে, এবং এই পরিচালক সংস্করণটি মুক্তি পায় ৩০ জুন, ২০০৯।

বহিঃসংযোগ 
 
 

১৯৮২-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
১৯৮০-এর দশকের হাস্যরসাত্মক চলচ্চিত্র
প্যারামাউন্ট পিকচার্সের চলচ্চিত্র
মার্কিন হাস্যরসাত্মক চলচ্চিত্র
১৯৮০-এর দশকের ইংরেজি ভাষার চলচ্চিত্র
১৯৮০-এর দশকের মার্কিন চলচ্চিত্র
সাইবর্গ ২

সাইবর্গ টু (ইংরেজি: Cyborg 2), যা কিছু দেশে গ্লাস শ্যাডো নামেও মুক্তি পেয়েছে, ১৯৯৩ সালে নির্মিত একটি বিজ্ঞান কল্পকাহিনীমূলক চলচ্চিত্র। এটি পরিচলানা করেছেন মাইকেল শ্রোইডার। এটি একটি ধারাবাহিক চলচ্চিত্র। এই ধরাবাহিকে প্রথম চলচ্চিত্রটি ছিলো ১৯৮৯ সালে নির্মিত সাইবর্গ। এটি অ্যাঞ্জেলিনা জোলির শ্রেষ্ঠাংশে অভিনীত প্রথম চলচ্চিত্র হিসেবে বেশি উল্লেখযোগ্য। যদিও এর আগে জোলি লুকিন' টু গেট আউট চলচ্চিত্রে অভিনয় করেছিলেন, কিন্তু সেটা ছিলো শিশু অভিনেত্রী হিসেবে, এবং নাম ভূমিকায়ও নয়। সাইবর্গ চলচ্চিত্র ধারাবাহিকে তৃতীয় চলচ্চিত্রটি ছিলো ১৯৯৪ সালে নির্মিত সাইবর্গ থ্রি: দ্য রিসাইক্লার।

কাহিনীসংক্ষেপ 
২০৭৪ সালে পৃথিবীর সাইবারনেটিক্স বাজার নিয়ন্ত্রণ করতো দুইটি সংস্থা; একটি যুক্তরাষ্ট্রের পিনহুইল ইলেকট্রনিক্স, ও অপরটি জাপানের কোবায়াশি রোবোটিক্স। দুটোর মধ্যেই সাইবর্গদের প্রবেশাধিকার ছিলো। সৈন্য থেকে পতিতা সবকিছুই তারা ব্যবহার করতো। ক্যাসেলা রিজ (অ্যাঞ্জেলিনা জোলি) সাইবর্গের তৈরি একটি রোবোট যাকে প্রোগ্রাম করা হয়েছে ‘গ্লাস শ্যাডো’ প্রোগ্রামে। এর ফলে তার ভেতরে মানুষের মতো ইন্দ্রিয় অনুভূতির (যেমন: ভয়, ভালোবাসা, ব্যাথা, ঘৃণা) সৃষ্টি হয়েছে। যদিও সাইবর্গের শরীরে প্রবাহিত বিস্ফোরক, যা নিয়ন্ত্রণ করা হচ্ছে প্রোটোটাইপ সাইবর্গ মার্সি দ্বারা, যে কিনা যেকোনো টেলিভিশন স্ক্রিনের মাধ্যমে ক্যাসেলা রিজের সাথে যোগাযোগ করতে পারে। রিজকে প্রোগ্রাম করা হয়েছে একটি নির্দিষ্ট স্থানে গিয়ে নিজেকে ধ্বংস করে দেওয়ার জন্য। একসময় রিজ এবং যুদ্ধ প্রশিক্ষক কলটন রিক্‌স পালিয়ে যায়, যেনো রিজ ব্যবসায়িক সাইবর্গদের কাছ থেকে তার আত্মধ্বংস হওয়ার নিয়তি এড়াতে পারে।

অভিনয় ও চরিত্র
 অ্যাঞ্জেলিনা জোলি - ক্যাসেলো রিজ।

প্রতিক্রিয়া

সমালোচনামূলক প্রতিক্রিয়া
রেডিও টাইমস-এর অ্যালান জোনস ছবিটিকে ৫-এর মধ্যে ৩ তারকা রেটিং দিয়েছেন এবং এটিকে "ব্লেড রানার-অনুপ্রাণিত হিংসাত্মক কল্পনা" বলে অভিহিত করেছেন। ২০১৪ সালে এন্টারটেইনমেন্ট উইকলি সাইবোর্গ ২ কে জোলির সবচেয়ে খারাপ ছবি হিসেবে নির্বাচন করেছিল।

অ্যাঞ্জেলিনা জোলি বলেছেন যে ছবিটি দেখার পর তিনি "বাড়িতে গিয়ে অসুস্থ হয়ে পড়েন"।

তথ্যসূত্র

বহিঃসংযোগ 
 
 
 

১৯৯৩-এর চলচ্চিত্র
বিজ্ঞান কল্পকাহিনী চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
পরবর্তী কিস্তির চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
২০৭৪-এর পটভূমিতে চলচ্চিত্র
মার্কিন স্বাধীন চলচ্চিত্র
মার্কিন ধারাবাহিক চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
সোসাল মেডিসিন

সমাজে ব্যাধি ও চিকিৎসা আন্তসম্পর্ক নিয়ে গবেষণা, অনুধাবন, এবং এর থেকে উদ্ভূত চিকিৎসা প্রণালীকে একত্রে সোসাল মেডিসিন হিসেবে অভিহিত করা হয়। ভিন্ন ভিন্ন সমাজ ও বিবিধ সামাজিক অবস্থার দ্বারা পৃথকভাবে গৃহীত হওয়ার কারণে ‌"সোসাল মেডিসিন" কথাটি নানা অর্থ পরিগ্রহণ করে। তবে কিছু সাধারণ নীতি এই পরিভাষাটির সঙ্গে ওতপ্রতো হয়ে রয়েছে--
 সামাজিক ও অর্থনৈতিক অবস্থা স্বাস্থ্য, ব্যাধি ও চিকিৎসাপদ্ধতির ওপর গভীর প্রভাব ফেলে।
 জনসমষ্টির স্বাস্থ্য একটি সমাজ-সংশ্লিষ্ট বিষয়।
 স্বাস্থ্যক্ষেত্রে সমাজকে এগোতে হবে ব্যক্তিগত ও সমষ্টিগত উদ্যোগের মাধ্যমে

১৯৫০ সালে মার্কিন যুক্তরাষ্ট্রে প্রথম হাসপাতাল কেন্দ্রিক(মন্টেফিওরে মেডিক্যাল সেন্টারে) সোসাল মেডিসিন ডিপার্টমেন্ট গড়ে ওঠে।

তথ্যসূত্র 

চিকিৎসাবিজ্ঞান
নৃবিজ্ঞান
স্বাস্থ্য নির্ধারক
চিকিৎসাবিজ্ঞান পরিভাষা
চিকিৎসাবিজ্ঞানের ইতিহাস
জনস্বাস্থ্য
সামাজিক দর্শন
জিন্নাহ: ইন্ডিয়া-পার্টিশন-ইন্ডিপেন্ডেন্স

জিন্নাহ: ইন্ডিয়া-পার্টিশন-ইন্ডিপেন্ডেন্স ভারতের রাজনীতিবিদ যশোবন্ত সিং লিখিত এবং ১৭ আগস্ট ২০০৯ তারিখে প্রকাশিত একটি ইতিহাস গ্রন্থ। শুরুতে সেনা কর্মকর্তা যশোবন্ত সিং এক সময় ভারতের পররাষ্ট্রমন্ত্রীর দায়িত্ব পালন করেছেন। এ গ্রন্থটি রচনার জন্য তিনি ১৫ বছর গবেষণা করেছেন। এ গ্রন্থে মুসলিম লীগের নেতা মোহাম্মদ আলী জিন্নাহকে প্রশংসা করায় বিতর্ক সৃষ্টি হয়েছে। ভারতের গুজরাটের রাজ্য সরকার এ গ্রন্থটি নিষিদ্ধ ঘোষণা করেছে। যশোবন্ত সিংকে তার রাজনৈতিক দল ভারতীয় জনতা পার্টি বহিষ্কার করেছে। তিনি এ দলের একজন প্রতিষ্ঠাতা সদস্য। ধর্মীয় দ্বি-জাতি তত্ত্বের ভিত্তিতে ১৯৪৭ খ্রিস্টাব্দে ব্রিটিশ উপনিবেশ ভারতকে ভাগ করা হয় এবং ভারত ও পাকিস্তান নামে দুটি নতুন রাষ্ট্র সৃষ্টি করা হয়। ধর্মীয় দ্বি-জাতি তত্ত্ব একটি বিতর্কিত ধারণা। ভারতীয় মুসলমান এবং হিন্দুরা দুটি পৃথক জাতিসত্তা - এ মতরূপ তত্ত্বই ছিল বিভাগপূর্ব ভারতে পাকিস্তান আন্দোলনের মূল ভিত্তি। এ বইটিতে যশোবন্ত সিং এ মত অভিমত ব্যক্ত করেছেন যে, "জিন্নাহ পাকিস্তান সৃষ্টি করেননি; বরং কংগ্রেস নেতা জওহারলাল নেহেরু ও সর্দার বল্লভ ভাই প্যাটেল জিন্নাহর কাছে পাকিস্তান তুলে দিয়েছেন; ব্রিটিশরা এ কাজে কেবল ধাত্রীর ভূমিকা পালন করেছে।" যশবন্ত সিং জিন্নাহকে "মহান ব্যক্তি" হিসেবে আখ্যায়িত করেছেন।

ভারতীয় বই
রাজনৈতিক বই
২০০৯-এর বই
ভারতীয় অ-কল্পকাহিনী বই
২১শ শতাব্দীর ভারতীয় বই
বিবাচনকৃত বই
পারমাণবিক ডুবোজাহাজ

পারমাণবিক ডুবোজাহাজ বা পরমাণুশক্তিচালিত ডুবোজাহাজ হল পারমাণবিক চুল্লীতে উৎপাদিত শক্তি দিয়ে পরিচালিত ডুবোজাহাজ। প্রথাগত যেসব ডুবোজাহাজ ডিজেল-তড়িৎ ইঞ্জিনে চালিত হয়, তাদের তুলনায় পারমাণবিক ডুবোজাহাজের অনেক সুবিধা রয়েছে। যেমন, পারমাণবিক ডুবোজাহাজ চালাতে বায়ুর দরকার নেই। ফলে ঘন ঘন সমুদ্র পৃষ্ঠে ফিরে আসতে হয় না। পারমাণবিক চুল্লীতে উৎপাদিত বিপুল পরিমাণ শক্তি দিয়ে এসব ডুবোজাহাজ দীর্ঘ সময় দ্রুত গতিতে চলাচল করতে পারে। এছাড়া এসব ডুবোজাহাজে ঘন ঘন জ্বালানী সরবরাহেরও দরকার নেই। কাজেই কর্মীদের খাদ্য সরবরাহ ছাড়া আর কোনো কারণে এসব ডুবোজাহাজকে নিয়মিতভাবে বন্দরে ভিড়তে বা সমুদ্র পৃষ্ঠে ফিরে আসতে হয় না। বর্তমানে প্রচলিত পারমাণবিক ডুবোজাহাজগুলো জ্বালানী পুনঃসরবরাহ না করেও তাদের ২৫ বছরের জীবদ্দশা কাটিয়ে দিতে পারে।  তবে পরমাণুশক্তিচালিত ডুবোজাহাজের উচ্চমূল্যের কারণে অল্প কয়েকটি দেশের নৌবাহিনীতেই এমন ডুবোজাহাজ রয়েছে।

আরও দেখুন
 আক্রমণকারী ডুবোজাহাজ

তথ্যসূত্র

বহিঃসংযোগ 
 পারমাণবিক প্রচালনশক্তি - ফেডারেশন অফ অ্যামেরিকান সায়েন্টিস্টস্‌ থেকে

যোগাযোগ
নৌযান
ডুবোজাহাজ
মার্কিন উদ্ভাবন
টেনেসি উইলিয়ামস

টেনেসি উইলিয়ামস (ইংরেজি: Tennessee Williams) (২৬ মার্চ, ১৯১১ – ২৫ ফেব্রুয়ারি, ১৯৮৩), যিনি থমাস লেনিয়ের উইলিয়ামস, নামেও পরিচিত একজন মার্কিন নাট্যকার। নাটক রচনায় তার অনবদ্য অবদানের জন্য তিনি নাট্যক্ষেত্রে উঁচু শ্রেণীর অনেক পুরস্কারই নিজের করায়ত্ব করেছেন। ১৯৩৯ সালে তিনি নিউ অরলিন্সে বসবাসের স্থান পরিবর্তন করেন, এবং তখন থেকেই তিনি তার বাবার জন্মস্থল টেনেসি প্রদেশের নামানুসারে নিজের নামে ‘টেনেসি’ শব্দটি যোগ করেন।

আ স্ট্রিটকার নেইমড ডিজায়ার নাটকের জন্য তিনি ১৯৪৮ সালে, ও ক্যাট অন আ হট টিন রুফ নাটকের জন্য ১৯৫৫ সালে, মোট দুইবার তিনি পুলিৎজার পুরস্কার লাভ করেন। এছাড়া দ্য গ্লাস মেনাগেরি (১৯৪৫) এবং দ্য নাইট অফ দি ইগুয়ানা (১৯৬১)-এর জন্য তিনি নিউ ইয়র্ক ড্রামা ক্রিটিকস' সার্কল পুরস্কার লাভ করেন। ১৯৫২ সালে লেখা, তার নাটক দ্য রোজ ট্যাটু সেরা নাটক হিসেবে টনি পুরস্কার লাভ করে। ১৯৮০ সালে তৎকালীন মার্কিন রাষ্ট্রপতি জিমি কার্টার উইলিয়ামসকে যুক্তরাষ্ট্রের সর্বোচ্চ বেসামরিক পুরস্কার প্রেসিডেন্শিয়াল গোল্ড মেডাল অফ ফ্রিডম প্রদান করে।

তথ্যসূত্র 

 Gross, Robert F., ed. Tennessee Williams: A Casebook. Routledge (2002). .
 Leverich, Lyle. Tom: The Unknown Tennessee Williams. W. W. Norton & Company; Reprint edition (1997). .
 Saddik, Annette. The Politics of Reputation: The Critical Reception of Tennessee Williams' Later Plays (London: Associated University Presses, 1999).
 Spoto, Donald. The Kindness of Strangers: The Life of Tennessee Williams. Da Capo Press (Reprint, 1997). .
 Williams, Tennessee. Memoirs. Doubleday (1975). .
 Williams, Dakin. His Brother's Keeper: The Life and Murder of Tennessee Williams.

বহিঃসংযোগ 

 
 
 

১৯১১-এ জন্ম
১৯৮৩-এ মৃত্যু
২০শ শতাব্দীর মার্কিন লেখক
মার্কিন নাট্যকার
গে লেখক
কেনেডি সেন্টার সম্মাননা প্রাপক
ইংরেজ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
অ্যাক্টর্স স্টুডিওর অভিনয়শিল্পী
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন নাট্যকার
২০শ শতাব্দীর মার্কিন পুরুষ লেখক
২০শ শতাব্দীর মার্কিন ঔপন্যাসিক
২০শ শতাব্দীর মার্কিন ছোটগল্পকার
মার্কিন পুরুষ ঔপন্যাসিক
মার্কিন পুরুষ চিত্রনাট্যকার
মার্কিন পুরুষ ছোটগল্পকার
মার্কিন গে লেখক
প্রেসিডেন্সিয়াল মেডেল অব ফ্রিডম প্রাপক
আইওয়া বিশ্ববিদ্যালয়ের প্রাক্তন শিক্ষার্থী
ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী
নাটকে পুলিৎজার পুরস্কার বিজয়ী
মার্কিন পুরুষ নাট্যকার
ইয়ান্ত্রা উল্কি

ইয়ান্ত্রা উল্কি ( ''sak yan'') বা স্যাক ইয়ান্ত হচ্ছে কম্বোডিয়া ও থাইল্যান্ডসহ দক্ষিণ পূর্ব এশিয়ার দেশগুলোতে প্রচলিত বিলুপ্তপ্রায় একপ্রকার উল্কির অনুশীলন।

সাধারণত বৌদ্ধ সন্ন্যাসীরা ব্রাহ্‌মিন প্রেরিত পুরুষরা এধরনের উল্কি ব্যবহার করেন। ইয়ান্ত্রা উল্কির জন্য বর্তমানে পৃথিবীর সবচেয়ে বিখ্যাত মন্দিরটি হচ্ছে থাইল্যান্ডের নাকোন প্যাথম প্রদেশের ওয়াট ব্যাং ফ্রা। বিভিন্ন দলিলে দেখা যায়, অ্যাঙ্গর সময় থেকে এই উল্কির চল হয়ে আসছে। গুরুরা ধ্যানের মাধ্যমে এই উল্কির নকশাগুলো লাভ করেন বলে প্রচলিত আছে।

এই উল্কিতে নকশা করতে পালি ও খ্‌মের লিপি ব্যবহৃত হয়।

সহায়ক চিত্র

তথ্যসূত্র

বহিঃসংযোগ 
 Khmer Protective Tattoos: History and Role in Modern Society
 Leisure Cambodia
 http://travelhappy.info/thailand/thailand-tattoo-temple-wat-bang-phra/
 https://web.archive.org/web/20091210140854/http://www.arjannoo.com/
 Sak Yant Thai-Khmer temple tattoos

থাইল্যান্ডের সংস্কৃতি
কম্বোডিয়ার সংস্কৃতি
বৌদ্ধধর্মীয় শিল্পকলা
তন্ত্র